text: Esbjergs danske mestre fortsat uden sejr
  04 oktober 2016 kl. 20.11
  Efter fire kampe er Esbjerg  Energy fortsat uden sejre i denne sæson. Vestjyderne tabte tirsdag aften på udebane til Rødovre Mighty Bulls med 4-3 efter overtid.
  Kampene mellem Rødovre Mighty Bulls og Esbjerg Energy plejer at være tætte, og tirsdagens opgør var ingen undtagelse.
  Den ordinære kamp sluttede 3-3.  Dermed blev det blot til et enkelt point mere til regnskabet, og det var et skuffet esbjergensisk mandskab, der måtte forlade isen i Rødovre.
  På fredag spilles næste kamp, og her ligger Granly Hockey Arena is til, når Gentofte Stars kommer på besøg. Der er kampstart kl. 19.00.
  Esbjerg Energy og Rødovre spillede tirsdag aften uafgjort 3-3 i Rødovre skøjte arena.Desværre kunne Rødovre... https://t.co/2gTOz96Q28
  
  